BG Официален вестник на Европейския съюз L 261/3

РЕГЛАМЕНТ (ЕС) 2016/1726 НА КОМИСИЯТА

от 27 септември 2016 година

за изменение на приложение IV към Регламент (ЕО) № 396/2005 на Европейския парламент и на Съвета по отношение на карвон, диамониев фосфат, Saccharomyces cerevisiae щам LAS02 и суроватка

(текст от значение за ЕИП)

ЕВРОПЕЙСКАТА КОМИСИЯ,

като взе предвид Договора за функционирането на Европейския съюз,

като взе предвид Регламент (ЕО) № 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (1), и по-специално член 5, параграф 1 от него,

като има предвид, че:

(1) За карвон, диамониев фосфат, Saccharomyces cerevisiae щам LAS02 и суроватката не са определени специални максимално допустими граници на остатъчни вещества (МДГОВ). Тъй като тези вещества не са включени в приложение IV към Регламент (ЕО) № 396/2005, се прилага стойността по подразбиране от 0,01 mg/kg, определена в член 18, параграф 1, буква б) от посочения регламент.

(2) По отношение на карвона Европейският орган за безопасност на храните („Органът“) стигна до заключението (2), че е целесъобразно веществото карвон (съотношение d-карвон към l-карвон най-малко 100:1) да бъде включено в приложение IV към Регламент (ЕО) № 396/2005.

(3) Диамониевият фосфат е одобрен като основно вещество в съответствие с Регламент (ЕО) № 1107/2009 на Европейския парламент и на Съвета (3). С оглед на Регламент за изпълнение (ЕС) 2016/548 на Комисията (4) Комисията счита, че е целесъобразно посоченото вещество да бъде включено в приложение IV към Регламент (ЕО) № 396/2005.

(4) По отношение на Saccharomyces cerevisiae щам LAS02 Органът стигна до заключението (5), че е целесъобразно посоченото вещество да бъде включено в приложение IV към Регламент (ЕО) № 396/2005.

(5) Суроватката е одобрена като основно вещество в съответствие с Регламент (ЕО) № 1107/2009 на Европейския парламент и на Съвета. С оглед на Регламент за изпълнение (ЕС) 2016/560 на Комисията (6) Комисията счита, че е целесъобразно посоченото вещество да бъде включено в приложение IV към Регламент (ЕО) № 396/2005.

(6) Поради това Регламент (ЕО) № 396/2005 следва да бъде съответно изменен.

(7) Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

ПРИЕ НАСТОЯЩИЯ РЕГЛАМЕНТ:

Член 1

В приложение IV към Регламент (ЕО) № 396/2005 се вмъкват по азбучен ред следните вписвания:

„диамониев фосфат“,

„суроватка“,

„Saccharomyces cerevisiae щам LAS02“.

Член 2

Настоящият регламент влиза в сила на двадесетия ден след деня на публикуването му в Официален вестник на Европейския съюз.

Настоящият регламент е задължителен в своята цялост и се прилага пряко във всички държави членки. Съставено в Брюксел на 27 септември 2016 година. За Комисията Председател Jean-Claude JUNCKER

(1) ОВ L 70, 16.3.2005 г., стр. 1.

(2) Европейски орган за безопасност на храните, 2016 г. Statement on the assessment of the pesticide active substance carvone (d-/l-carvone at a ratio of at least 100:1) for inclusion in Annex IV of Regulation (ЕС) № 396/2005 (Становище относно оценката на активното вещество пестицид карвон (съотношение d-карвон към l-карвон най-малко 100:1) за включване в приложение IV към Регламент (ЕО) № 396/2005). EFSA Journal (Бюлетин на ЕОБХ) 2016;14(2):4405, 14 стр. doi:10.2903/j.efsa.2016.4405.

(3) Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (ОВ L 309, 24.11.2009 г., стр. 1).

(4) Регламент за изпълнение (ЕС) 2016/548 на Комисията от 8 април 2016 г. за одобряване на основното вещество диамониев фосфат в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията (ОВ L 95, 9.4.2016 г., стр. 1).

(5) Европейски орган за безопасност на храните, 2015 г. Conclusion on the peer review of the pesticide risk assessment of the active substance Saccharomyces cerevisiae LAS02 (Заключение във връзка с партньорската проверка на оценката на риска от употребата на активното вещество Saccharomyces cerevisiae щам LAS02 като пестицид). EFSA Journal (Бюлетин на ЕОБХ) 2015;13(12):4322, 29 стр. doi:10.2903/j.efsa.2015.4322.

(6) Регламент за изпълнение (ЕС) 2016/560 на Комисията от 11 април 2016 г. за одобряване на основното вещество суроватка в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията (ОВ L 96, 12.4.2016 г., стр. 23).